《宋景文公之孙景云得玉龟印有忠孝侯印四字示诗次其韵》
宋代·刘一止

宝器传家宁浪出，汉爵通侯二千石。悬知忠孝萃公门，寸印便应轻尺璧。

虎头飞去通神画，未免诳欺涉嘲骂。馀不左顾非偶然，渭水得璜天或者。

公门次第生辉光，一一词锋如剑铓。龟玉正怜俱在手，莫放柙中苍兕吼。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。